(src)="1"> 3 A Ngɔ A He Kɛ Ha Ngɛ Mɛ Nitsɛmɛ A Suɔmi Nya\n(src)="2"> 7 ‘ Ngɔɔ O Hɛ Kɛ Fɔ Yehowa Nɔ Nɛ O Pee Kpakpa ’\n(src)="3"> Munyu nɛ ɔ maa ye bua wɔ nɛ waa na bɔ nɛ jeha 2017 wa jeha ngmami ɔ woɔ wɔ he wami ha konɛ waa ngɔ wa hɛ kɛ fɔ Yehowa nɔ be mi nɛ waa kɛ kahi ngɛ kpee .\n(src)="4"> Nɔ hyɛmi níhi nɛ Mawu sɔmɔli anɔkualetsɛmɛ nɛ a hi si blema a pee ɔ maa ye bua wɔ konɛ waa ngɔ wa hɛ kɛ fɔ̃ Yehowa nɔ be mi nɛ wa ngɛ nyagba ko he ní tsue , aloo wa ngɛ nihi ye buae .\n(src)="5"> 12 Ngɔɔ He Blɔ Nɛ A Kɛ Peeɔ Nɔ́ Nɛ Nɔ Suɔ ɔ Kɛ Tsu Ní Saminya\n(src)="6"> Ngɛ munyu nɛ ɔ mi ɔ , wa maa na bɔ nɛ waa kɛ he blɔ nɛ a kɛ peeɔ nɔ́ nɛ nɔ suɔ ɔ ma tsu ní ha konɛ Mawu , nɔ nɛ ha wɔ nike ní nɛ ɔ bua nɛ jɔ .\n(src)="7"> Jehanɛ hu ɔ , munyu nɛ ɔ maa ye bua wɔ konɛ wa yɔse kaa ni kpahi hu ngɛ he blɔ kaa a kɛ nike ní nɛ ɔ ma tsu ní .\n(src)="8"> 17 Nɔ́ He Je Nɛ Humi Peemi He Hia Loloolo\n(src)="9"> 22 O Ma Nyɛ Maa Ya Nɔ Nɛ O Pee O He Humi Ngɛ Kahi A Mi\n(src)="10"> Munyu nɛ ɔmɛ maa ye bua wɔ konɛ waa na nɔ́ nɛ humi peemi tsɔɔ tutuutu .\n(src)="11"> Kekleekle munyu ɔ tsɔɔ nɔ́ nɛ humi peemi tsɔɔ kɛ nɔ́ nɛ e tsɔɔ we .\n(src)="12"> Munyu nɛ nyɛɛ se ɔ hu maa tsɔɔ wɔ bɔ nɛ wa maa pee wa he humi ha ke waa kɛ kahi ngɛ kpee po .\n(src)="13"> 27 Ngɔɔ Ní Tsumi Kɛ Wo Nihi Nɛ Yeɔ Anɔkuale ɔ A Dɛ\n(src)="14"> Yi nɔhi bee kɛ yaa , nɛ yi nɔhi baa , nɛ jã kɛ̃ nɛ nihewi tsuɔ ní tsumi nɛ jinɛ nihi nɛ a wa ngɛ jeha mi nɛ a tsuɔ ɔ .\n(src)="15"> Munyu nɛ ɔ maa ye bua nihewi kɛ nihi nɛ a wa ngɛ jeha mi ɔ konɛ a kɛ bua jɔmi nɛ pee tsakemi nɛ ɔ .\n(src)="16"> 32 Anɛ O Le Lo ?\n(src)="1"> NGƐ Odasefohi nɛ a kɛ kã ngɛ fiɛɛe ngɛ hehi nɛ Matsɛ Yemi fiɛɛli fuu a he hia ngɛ ɔ a kpɛti ɔ , wa ngɛ nyɛmimɛ yihi fuu nɛ a sɛ we gba si himi mi nɛ mɛ hu a ngɛ ní tsumi nɛ ɔ tsue .\n(src)="2"> A kpɛti nihi fuu kɛ jeha nyɔngmahi abɔ ngɛ ní tsumi nɛ ɔ tsue ngɛ ma se .\n(src)="3"> Jeha komɛ nɛ be ɔ , mɛni lɛ ye bua mɛ nɛ a nyɛ ma a juɛmi nya si kaa a ma ya sɔmɔ ngɛ ma se ɔ ?\n(src)="4"> Mɛni níhi a si kpamihi nɛ a ná ?\n(src)="5"> Mɛni je yi mi kpɔ nɛ a mwɔ ɔ mi kɛ ba ?\n(src)="6"> Wa bi nyɛmimɛ yi nɛ ɔmɛ nɛ a ngɛ níhi a si kpami ɔ a kpɛti ni komɛ munyu .\n(src)="7"> Ke o ji nyɛmiyo nɛ sɛ we gba si himi mi , nɛ o suɔ kaa o maa tsu ní tsumi nɛ ngɛ bua jɔmi nɛ ɔ eko ɔ , wa he ye kaa a níhi a si kpami ɔ maa ye bua mo .\n(src)="8"> Ngɛ anɔkuale mi ɔ , Mawu sɔmɔli tsuo ma nyɛ ma ná a nɔ hyɛmi nɔ́ ɔ he se .\n(src)="10"> Anɛ e peeɔ mo kaa akɛnɛ o ji blɔ gbalɔ nɛ sɛ we gba si himi mi he je ɔ , o be nyɛe maa fiɛɛ ngɛ ma se lo ?\n(src)="11"> Jinɛ Anita nɛ amlɔ nɛ ɔ e ye maa pee jeha 75 ɔ susu kaa e be nyɛe maa fiɛɛ ngɛ ma se .\n(src)="12"> E wa ngɛ England , nɛ lejɛ ɔ ji he nɛ e je blɔ gbami ní tsumi ɔ sisi ngɛ .\n(src)="13"> E je blɔ gbami ní tsumi ɔ sisi benɛ e ye jeha 18 .\n(src)="14"> E de ke : “ I suɔ kaa ma tsɔɔ nihi Yehowa he ní , se i susuu we he gblee kaa ma nyɛ ma ya sɔmɔ ngɛ ma se .\n(src)="15"> I nui ma se gbi ko , nɛ i susu kaa i be nyɛe ma kase eko gblee .\n(src)="16"> Enɛ ɔ he ɔ , benɛ ye nine su womi nɔ kaa ma ya Gilead Sukuu ɔ eko ɔ , e pee mi nyakpɛ wawɛɛ .\n(src)="17"> E pee mi nyakpɛ kaa nɔ ko kaa imi nɛ ɔ hu i ná he blɔ kaa kikɛ .\n(src)="18"> Se i de ye he ke , ‘ ke Yehowa le kaa ma nyɛ ɔ , lɛɛ ma ka ma hyɛ . ’\n(src)="19"> Nɛ i ngɛ dee nɛ ɔ , maa pee jeha 50 ji nɛ ɔ nɛ .\n(src)="20"> Kɛ je jamɛ a be ɔ kɛ ba si mwɔnɛ ɔ , i ngɛ sɔmɔe kaa ma se sane kpakpa fiɛɛlɔ ngɛ Japan . ”\n(src)="21"> Anita kpale de ke : “ Be komɛ ɔ , i kɛ bua jɔmi deɔ nyɛmimɛ yihewi ke , ‘ Nyɛ wo nyɛ baagi , nɛ́ nyɛ ba piɛɛ ye he kɛ tsu ní tsumi nɛ ɔ ! ’\n(src)="22"> Ye bua jɔ kaa a ti nihi fuu pee jã . ”\n(src)="23"> Nyɛmimɛ yihi fuu nɛ a sɔmɔ ngɛ ma se ɔ ye gbeye bɔɔ be mi nɛ a ngɛ blɔ nya toe kaa a maa ya lejɛ ɔ .\n(src)="24"> Mɛni ye bua mɛ nɛ a ná kã a ?\n(src)="26"> Maureen nɛ amlɔ nɛ ɔ e ye maa pee jeha 65 ɔ de ke : “ Benɛ i ngɛ wae ɔ , i suɔ kaa i kɛ ye wami maa pee nɔ́ ko nɛ ni kpahi ma ná he se . ”\n(src)="27"> Benɛ e ye jeha 20 ɔ , e hia kɛ ho Quebec nɛ ngɛ Canada a ya .\n(src)="28"> Jamɛ a be ɔ , blɔ gbali fuu a he hia ngɛ lejɛ ɔ .\n(src)="29"> E de ke : “ Pee se ɔ , a fɔ mi nine kaa ma ya Gilead Sukuu ɔ eko , se i ye gbeye kaa ma ya he ko nɛ i yɛ hyɛ , be mi nɛ ye huɛ ko piɛɛ we ye he . ”\n(src)="30"> E de hu ke : “ Jehanɛ hu ɔ , i yeɔ tsui kaa ma je ye yayo nɛ ngɛ ye papaa nɛ tlɔ sa mi ɔ hyɛe ɔ he .\n(src)="31"> I sɔle nyɔnyɔɔnyɔ kɛ ye hɛ mi vo nyu kaa Yehowa nɛ ye bua mi .\n(src)="32"> Benɛ i kɛ ye fɔli susu sane ɔ he ɔ , a de mi ke ma ya sukuu ɔ .\n(src)="33"> Nyɛmimɛ nɛ a ngɛ wa we asafo ɔ mi ɔ hu je a tsui mi kɛ ye bua ye fɔli ɔmɛ .\n(src)="34"> I na Yehowa yemi kɛ buami ɔ , nɛ enɛ ɔ ha nɛ i ná nɔ mi mami kaa e maa hyɛ imi hu ye nɔ .\n(src)="35"> Enɛ ɔ he ɔ , i ma ye juɛmi nya si kaa ma ya ! ”\n(src)="36"> Maureen je ma se sane kpakpa fiɛɛmi ní tsumi ɔ sisi ngɛ jeha 1979 ɔ mi ngɛ Afrika Pu Sinɔ He .\n(src)="37"> E kɛ jeha 30 kɛ se sɔmɔ ngɛ lejɛ ɔ .\n(src)="38"> Amlɔ nɛ ɔ , Maureen ngɛ e yayo nɔ hyɛe ngɛ Canada , se loloolo ɔ , e ngɛ sɔmɔe kaa blɔ gbalɔ klɛdɛɛ .\n(src)="39"> Be mi nɛ e kai sɔmɔmi nɛ e sɔmɔ jeha komɛ nɛ be ngɛ ma se ɔ , e de ke : “ Be fɛɛ be ɔ , Yehowa haa mi ye hiami níhi ngɛ be nɛ sa mi . ”\n(src)="41"> Wendy nɛ amlɔ nɛ ɔ e ye maa pee jeha 65 ɔ bɔni sɔmɔmi kaa blɔ gbalɔ ngɛ Australia be mi nɛ e ji yiheyo ɔ .\n(src)="42"> E de ke : “ I gboɔ zo wawɛɛ , nɛ e yeɔ ha mi kaa i kɛ nɔ ko nɛ i li lɛ maa sɛɛ ní .\n(src)="43"> Se blɔ gbami ní tsumi ɔ ye bua mi nɛ i kase bɔ nɛ i kɛ nɔ fɛɛ nɔ maa sɛɛ ní ha , enɛ ɔ he ɔ , i ba ná kã .\n(src)="44"> Pee se ɔ , i ba na kaa zo gbomi pee we ye nyagba hu .\n(src)="45"> Blɔ gbami ní tsumi ɔ ha nɛ i kɛ ye hɛ fɔɔ Yehowa nɔ , nɛ i ba ná nɔ mi mami kaa ma nyɛ ma sɔmɔ ngɛ ma se .\n(src)="46"> Jehanɛ hu ɔ , nyɛmiyo ko nɛ e sɛ we gba si himi mi nɛ e kɛ jeha 30 kɛ se sɔmɔ kaa ma se sane kpakpa fiɛɛlɔ ngɛ Japan ɔ fɔ mi nine kaa ma ba piɛɛ e he nɛ waa kɛ nyɔhiɔ etɛ ya fiɛɛ ngɛ Japan .\n(src)="47"> Fiɛɛmi ní tsumi ɔ nɛ i piɛɛ e he kɛ tsu ngɛ lejɛ ɔ ha nɛ i ná suɔmi ɔ kaa ma ya fiɛɛ ngɛ ma se . ”\n(src)="48"> Maa pee jeha 1985 ɔ mi ɔ , Wendy hia kɛ ho ma ko nɛ a tsɛɛ ke Vanuatu ɔ ya .\n(src)="49"> Vanuatu ji wo kpɔ nɛ ngɛ Australia beleku je .\n(src)="51"> Loloolo ɔ , Wendy ngɛ Vanuatu , nɛ amlɔ nɛ ɔ , e ngɛ sɔmɔe ngɛ gbi sisi tsɔɔmi ní tsumi he nɛ be Betel .\n(src)="52"> E de ke : “ Ke i na bɔ nɛ a ngɛ asafohi kɛ kuuhi tsɔe ngɛ hehi nɛ a tsɔ a he banee ɔ , ye bua jɔɔ wawɛɛ .\n(src)="53"> Ní tsumi bɔɔ nɛ i nyɛ tsu ha Yehowa ngɛ wo kpɔ nɛ ɔ nɔ ɔ haa nɛ ye bua jɔɔ wawɛɛ . ”\n(src)="54"> Kumiko ( kpɛti )\n(src)="55"> Kumiko nɛ amlɔ nɛ ɔ e ye maa pee jeha 65 ɔ sɔmɔ kaa blɔ gbalɔ ngɛ Japan .\n(src)="56"> Blɔ gbalɔ nɛ piɛɛ e he ɔ de lɛ ke a hia kɛ ho Nepal ya .\n(src)="57"> Kumiko de ke : “ E pɔɔ mi demi ke waa hia , se i deɔ lɛ ke i be nyɛe .\n(src)="58"> E peeɔ mi kaa i be nyɛe ma kase gbi nɛ a tuɔ ngɛ lejɛ ɔ , nɛ lejɛ ɔ si himi ɔ hu he maa wa ha mi .\n(src)="59"> Blɔ nɔ nɛ ma gu kɛ ná sika nɛ ma kɛ ya a hu pee dengme .\n(src)="60"> Benɛ i ngɛ ye haomi nɛ ɔmɛ a he susue ɔ , i kɛ moto ya nɔ si , nɛ a kɛ mi ya fɔ hiɔ tsami he .\n(src)="61"> I bi ye he ke : ‘ Ngɛ enɛ ɔ se ɔ , mɛnɔ le nɔ́ nɛ maa ba ?\n(src)="62"> Eko ɔ , ma nu hiɔ ko nɛ nya wa , nɛ i be nyɛe ma sɔmɔ kaa blɔ gbalɔ ngɛ ma se .\n(src)="63"> Anɛ i be nyɛe nɛ i kɛ jeha kake po nɛ sɔmɔ ngɛ ma se lo ? ’\n(src)="64"> I sɔle wawɛɛ kɛ ha Yehowa konɛ e ye bua mi . ”\n(src)="65"> Benɛ a je Kumiko kɛ je hiɔ tsami he ɔ , e ya slaa Nepal , nɛ pee se ɔ e kɛ blɔ gbalɔ nɛ piɛɛ e he ɔ hia kɛ ho lejɛ ɔ ya .\n(src)="66"> Benɛ Kumiko kai jeha 10 nɛ e kɛ sɔmɔ ngɛ Nepal ɔ , e de ke : “ Yehowa ye bua mi nɛ i gblee haomihi nɛ i kɛ kpe ɔ mi kaa bɔ nɛ Israel bi ɔmɛ gblee Wo Tsu ɔ mi ɔ .\n(src)="67"> Ye bua jɔ wawɛɛ kaa i ya sɔmɔ ngɛ he nɛ fiɛɛli fuu a he hia ngɛ .\n(src)="68"> Behi fuu ɔ , ke i kɛ weku ko ngɛ Baiblo ɔ mi sɛ gbi ɔ he susue ɔ , a paka mi bi ɔmɛ maa pee enuɔ aloo ekpa ba buɔ tue .\n(src)="69"> Jokuɛwi po kpaa mi pɛɛ kaa ma ha mɛ wa dɛ womi ɔ eko .\n(src)="70"> Nihi nɛ a ngɛ zugba kpɔ ɔ mi ɔ buɔ munyu ɔ tue wawɛɛ , nɛ lɔ ɔ haa nɛ fiɛɛmi ɔ ngɔɔ ngɛ lejɛ ɔ . ”\n(src)="71"> E be nyakpɛ kaa nyɛmimɛ yihi nɛ a sɛ we gba si himi mi nɛ a ngɛ kã nɛ ɔ tsɔɔ kaa a kɛ nyagbahi kpe .\n(src)="72"> Mɛni blɔ nɔ a gu kɛ tsu he ní ?\n(src)="74"> Diane nɛ je Canada nɛ amlɔ nɛ ɔ e ye maa pee jeha 60 kɛ se , nɛ e kɛ jeha 20 sɔmɔ kaa ma se sane kpakpa fiɛɛlɔ ngɛ Côte d’Ivoire a de ke : “ Sisije ɔ , e he wa ha mi kaa ma je ye weku ɔ he .\n(src)="75"> I sɔle kɛ bi Yehowa kaa e ye bua mi nɛ ma ná suɔmi kɛ ha nihi nɛ a ngɛ ye zugba kpɔ ɔ mi ɔ .\n(src)="76"> Nyɛminyumu Jack Redford nɛ piɛɛ nihi nɛ a tsɔɔ wɔ ní ngɛ Gilead ɔ he ɔ de wɔ ke , sisije ɔ , eko ɔ , bɔ nɛ si himi ɔ ngɛ ha ngɛ zugba kpɔ nɛ a ma ha wɔ ɔ mi ɔ ma nyɛ ma ha nɛ waa pee basaa , aloo wa he mi nɛ po , titli ɔ , ke waa kɛ ohia futaa si himi ya kpe .\n(src)="77"> Se e de ke : ‘ Koo ngɔ o juɛmi kɛ ma ohia a nɔ .\n(src)="78"> Moo hyɛ ni ɔmɛ a hɛ mi .\n(src)="79"> Moo hyɛ bɔ nɛ a peeɔ a ní ha ke a nu Baiblo ɔ mi anɔkuale ɔ . ’\n(src)="80"> I pee jã , nɛ i ná jɔɔmihi babauu !\n(src)="81"> Ke i ngɛ Matsɛ Yemi sɛ gbi ɔ fiɛɛe ɔ , i naa kaa ni ɔmɛ a bua jɔ ! ”\n(src)="82"> Mɛni ji nɔ́ kpa ko nɛ ye bua Diane nɛ e nyɛ fiɛɛ ngɛ ma se ?\n(src)="83"> E de ke : “ I kɛ ye Baiblo kaseli ɔmɛ peeɔ huɛ , nɛ ke a ba pee Yehowa sɔmɔli anɔkualetsɛmɛ ɔ , ye bua jɔɔ .\n(src)="84"> Ye zugba kpɔ ɔ ba pee kaa ye ma mi .\n(src)="85"> I ba ná nyɛmɛ kɛ tsɛmɛ , kɛ nyɛmimɛ nyumuhi kɛ yihi ngɛ asafo ɔ mi kaa bɔ nɛ Yesu wo si ɔ . ” ​ — Mar .\n(src)="86"> 10 : 29 , 30 .\n(src)="87"> Anne nɛ amlɔ nɛ ɔ e ye maa pee jeha 45 ɔ ngɛ sɔmɔe ngɛ Asia , ngɛ ma ko nɛ a tsi wa ní tsumi ɔ nya ngɛ mi ɔ nɔ .\n(src)="88"> E de ke : “ Jeha komɛ nɛ be ɔ , i sɔmɔ ngɛ he slɔɔtohi ngɛ ma se , nɛ i kɛ nyɛmimɛ yihi nɛ a je ma slɔɔtohi a nɔ , nɛ e slo bɔ nɛ a ti nɔ tsuaa nɔ peeɔ e ní ha a hi he kake .\n(src)="89"> Be komɛ ɔ , enɛ ɔ haa nɛ wa nui wa sibi sisi , nɛ wa peeɔ ní komɛ nɛ dɔɔ wa sibi wawɛɛ .\n(src)="90"> Ke e ba lɛ jã a , i bɔɔ mɔde kaa ma hɛ kɛ su nihi nɛ i kɛ mɛ ngɛ we kake mi ɔ a he , konɛ ma nu bɔ nɛ a peeɔ a ní ha a sisi saminya .\n(src)="91"> Jehanɛ hu ɔ , i bɔɔ mɔde kaa ma je suɔmi kpo kɛ tsɔɔ mɛ , nɛ ma nu mɛ sisi .